text: [{"text_idx": "#000001", "text": "Russland: Her\u00f0a revsingina fyri landasvik og yvirgang"}, {"text_idx": "#000002", "text": "Fri\u0301ggjadagin undirskriva\u00f0i russiski forsetin ny\u0301ggju lo\u0301gina, sum m.a. hevur vi\u00f0 s\u00e6r, at har\u00f0asta revsingin fyri landasvik er li\u0301vlangt fongsul"}, {"text_idx": "#000003", "text": "Russiski forsetin, Vladimir Putin (Mynd: EPA)"}, {"text_idx": "#000004", "text": "Russiski forsetin, Vladimir Putin hevur undirskriva\u00f0 eina ny\u0301ggja lo\u0301g um at her\u00f0a revsingina hja\u0301 teimum, sum ver\u00f0a d\u00f8mdir fyri landasvik og yvirgang."}, {"text_idx": "#000005", "text": "Higartil hevur revsingin fyri landasvik veri\u00f0 upp til 20 a\u0301ra fongsul, men samb\u00e6rt ny\u0301ggju lo\u0301gini, kann fongsulsrevsingin nu\u0301 gerast li\u0301vlang."}, {"text_idx": "#000006", "text": "17. apri\u0301l fekk journalisturin og politiski stri\u0301\u00f0sma\u00f0urin, Vladimir Kara-Murza 25 a\u0301ra fongsulsrevsing fyri m.a. landasvik. Revsingin er tann har\u00f0asta, sum ein russiskur do\u0301msto\u0301lur hevur givi\u00f0, si\u0301\u00f0an kri\u0301ggi\u00f0 i\u0301 Ukraina byrja\u00f0i i\u0301 februar i\u0301 fj\u00f8r."}, {"text_idx": "#000007", "text": "Altjo\u0301\u00f0a mannar\u00e6ttindafelagsskapir og eyglei\u00f0arar a\u0301vara um, at Putin nu\u0301 i\u0301 st\u00f8rri mun fer eftir mo\u0301tst\u00f8\u00f0ufo\u0301lkum si\u0301num. Tey flestu navnframu atfinnararnir eru anna\u00f0hv\u00f8rt farnir av landinum ella koyrdir i\u0301 fongsul fyri a\u0301k\u00e6rur, sum sigast at vera politiskt motivera\u00f0ar, skrivar Ritzau."}, {"text_idx": "#000008", "text": "Revsingin fyri onnur brotsverk er eisini herd. Revsingin fyri sabotasju er nu\u0301 upp til 20 a\u0301r i\u0301 sta\u00f0in fyri 15 a\u0301r. Si\u0301\u00f0an russisku innra\u0301sina i\u0301 Ukraina hava fleiri d\u00f8mi veri\u00f0 um, at fo\u0301lk, sum eru i\u0301mo\u0301ti kri\u0301gnum, fremja herverk a\u0301 russiskar jarnbreytir fyri at for\u00f0a fyri va\u0301pnaflutningi. Fleiri hava eisini sett eld a\u0301 skrivstovur hja\u0301 herinum, eftir at Russland bo\u00f0a\u00f0i fra\u0301, at fleiri hundra\u00f0tu\u0301sund menn afturat skuldu sendast til Ukraina."}, {"text_idx": "#000009", "text": "Har\u00f0asta revsingin fyri ta\u00f0, sum Russland nevnir altjo\u0301\u00f0a yvirgang, ver\u00f0ur nu\u0301 li\u0301vlangt fongsul i\u0301 sta\u00f0in fyri 12 a\u0301r."}]